# Eta de l'Escorpió

Eta de l'Escorpió (η Scorpii) és un estel de magnitud aparent +3,33 situada en la constel·lació de l'Escorpió. És l'estel més meridional dels qui formen la figura clàssica de la constel·lació, i no és visible per sobre de latitud 47ºN.
A diferència de molts dels estels de l'Escorpió, estels OB pertanyents a l'Associació estel·lar d'Scorpius-Centaurus, Eta de l'Escorpió és un estel molt més proper —distant 72 anys llum— de tipus espectral F5, catalogat indistintament com a gegant, subgegant o estel de la seqüència principal. La seva lluminositat, 17,5 vegades major que la lluminositat solar, i la seva temperatura superficial de ~ 6700 K, condueixen a un diàmetre 3,1 vegades més gran que el del Sol. Aquests paràmetres indiquen que Eta de l'Escorpió amb prou feines està iniciant la seva transformació en gegant; sembla que acaba de finalitzar la combustió del seu hidrogen intern, per la qual cosa en rigor s'ha de ser considerat com una veritable subgegant. Amb una massa de 1,7 masses solars, pot tenir una edat aproximada de 1800 milions d'anys.
Eta de l'Escorpió mostra una alta velocitat de rotació, igual o superior a 155 km/s, implicant un període de rotació de menys d'un dia. El camp magnètic estel·lar existent, conseqüència de la seva ràpida rotació, produeix l'escalfament de la seva corona, que emet raigs X. Té una metal·licitat comparable a la del Sol.

## Referències

* ↑ Christopher J. Corbally «Contributions to the Nearby Stars (NStars) Project: Spectroscopy of Stars Earlier than M0 within 40 pc--The Southern Sample» (en anglès). Astronomical Journal, 1, 02-06-2006, pàg. 161–170. DOI: 10.1086/504637.
* ↑ Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* ↑ Afirmat a: Catalogue of Stellar Photometry in Johnson's 11-color system. Indicat a la font segons: SIMBAD. Llengua del terme, de l'obra o del nom: anglès. Data de publicació: 2002.
* ↑ Martin Asplund «New constraints on the chemical evolution of the solar neighbourhood and Galactic disc(s)» (en anglès). Astronomy and Astrophysics, 26-05-2011, pàg. A138. DOI: 10.1051/0004-6361/201016276.
* 1 2 3 Afirmat a: Gaia Data Release 2. Indicat a la font segons: SIMBAD. Llengua del terme, de l'obra o del nom: anglès. Data de publicació: 25 abril 2018.
* ↑ «Pulkovo Compilation of Radial Velocities for 35 495 Hipparcos stars in a common system» (en anglès). Astronomy Letters, 11, 11-2006, pàg. 759–771. DOI: 10.1134/S1063773706110065.
* ↑ Robert Rich «Spectroscopy of New High Proper Motion Stars in the Northern Sky. I. New Nearby Stars, New High-Velocity Stars, and an Enhanced Classification Scheme for M Dwarfs» (en anglès). Astronomical Journal, 3, 3-2003, pàg. 1598–1622. DOI: 10.1086/345972.
* 1 2 Floor van Leeuwen «Validation of the new Hipparcos reduction» (en anglès). Astronomy and Astrophysics, 2, 2007, pàg. 653–664. DOI: 10.1051/0004-6361:20078357.
* ↑ «Automated spectroscopic abundances of A and F-type stars using echelle spectrographs II. Abundances of 140 A-F stars from ELODIE and CORALIE» (en anglès). Astronomy and Astrophysics, 2003, pàg. 1121–1135. DOI: 10.1051/0004-6361:20021711.
* ↑ Eta Scorpii (SIMBAD)
* 1 2 3 Eta Scorpii (Stars, Jim Kaler)